આ સિંહણને બહાર કાઢવા માટે સૌ પ્રથમતો દોરડા સાથે ખાટલો કુવામાં ઉતારવામાં આવ્યો હતો જેથી સિંહણ આ ખાટલા પર ચડી ગઈ હતી. ત્યારબાદ વનવિભાગનાં બે કર્મચારી કનરે દોરડા બાંધી કુવામાં થોડે સુધી ઉતર્યા હતાં. આ કર્મચારીઓએ દોરડાનાં ગાળીયા નાંખી સિંહણને બાંધી દીધી હતી જેને પગલે ઉપરથી વનવિભાગનાં સ્ટાફે દોરડા ખેંચી સિંહણને સીધી જ પાંજરામાં લઈ લીધી હતી. સવારથી બપોરનાં બે વાગ્યા સુધી ચાલેલા લાંબા ઓપરેશન બાદ આખરે સિંહણનો જીવ બચાવી શકાયો હતો.